Diari Oficial de la Generalitat Valenciana


Sumari del DOGV 7432, del 29-12-2014 (2014/11945)

ORDE 29/2014, de 18 de desembre, de la Conselleria de Benestar Social, per la qual es regulen i es convoquen ajudes destinades a la realització de projectes dirigits a la integració social de persones immigrants per a l'exercici 2015.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7432

Data del DOGV
:   29-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11869


Data del document
:   18-12-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 29/2014, de 18 de desembre, de la Conselleria de Benestar Social, per la qual es regulen i es convoquen ajudes destinades a la realització de projectes dirigits a la integració social de persones immigrants per a l'exercici 2015. [2014/11831]  
L'Estatut d'Autonomia de la Comunitat Valenciana, en l'article 10.3, preveu com un dels àmbits primordials d'actuació de la Generalitat el dels drets i l'atenció social de les persones immigrants amb residència a la Comunitat Valenciana. Este mandat estatutari ha impulsat el Consell a desenrotllar una activitat normativa intensa en este àmbit, que s'ha materialitzat en l'aprovació per les Corts de la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana, i en el desplegament reglamentari posterior de la llei indicada a través del Decret 93/2009, de 10 de juliol, del Consell.  
La Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana, establix com un dels fins de la integració la consecució de la incorporació plena de les persones immigrants al desenrotllament cultural, laboral, institucional i polític de la societat civil, i contribuïx així a l'eradicació de qualsevol classe de racisme o xenofòbia. Esta declaració de principis ha d'anar necessàriament acompanyada d'una aportació financera que done suport a les actuacions que la societat civil efectua a favor de la integració social de les persones immigrants.  
A través d'esta convocatòria d'ajudes es pretén, per tant, implicar el teixit associatiu valencià i, en particular, les associacions de persones immigrants i organitzacions socials de suport que treballen en l'àmbit de la integració social del col·lectiu immigrant en la gestió i prestació de servicis destinats al dit col·lectiu, a fi de millorar la seua qualitat de vida i avançar en el procés de la seua integració social.  
  
Per tant, de conformitat amb allò que ha establit l'article 47.11 del Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, en virtut de les atribucions que em conferix l'article 28 de la Llei 5/1983, de 30 de desembre, del Consell,  
  
  
  
ORDENE  
  
Article 1. Objecte  
La Conselleria de Benestar Social, dins dels límits pressupostaris aprovats per al dit fi, concedirà ajudes a entitats privades sense ànim de lucre per a la realització de projectes dirigits a la integració social de persones immigrants en l'exercici 2015, emmarcats en algun dels programes següents:  
A.1. Acollida integral, incloent-hi allotjament i manutenció.  
A.2. Primera acollida i acompanyament, inserció sociolaboral i mediació intercultural.  
A.3. Intervenció social amb població immigrant a través d'un sistema de treball en xarxa.  
A.4. Retorn voluntari al seu país d'origen de persones immigrants en situació de vulnerabilitat o en risc d'exclusió social.  
  
Article 2. Finançament  
1. Esta convocatòria d'ajudes es fa pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda.  
  
2. El projecte de llei de pressupostos de la Generalitat per a l'exercici 2015 preveu l'existència de la línia de subvenció T7672 en l'aplicació pressupostària 03.00.16.126.07.6, dotada amb un import d'1.499.000 euros.  
3. No obstant això, l'import global màxim de les ajudes convocades per esta orde quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2015.  
4. Una vegada aprovada i publicada la llei de pressupostos esmentada, per resolució de la consellera de Benestar Social es faran públics la línia pressupostària concreta i els imports globals màxims definitius destinats a la concessió de les ajudes previstes en esta convocatòria, en el cas que estos imports siguen superiors a les dotacions que per a les línies esmentades figuren en els paràgrafs anteriors.  
  
Article 3. No-subjecció a polítiques de competència  
Esta convocatòria, de conformitat amb l'article 3.4 del Decret 147/2007, de 7 de setembre, del Consell (DOCV 5596, d'11.09.2007), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita ser notificada a la Comissió Europea per no ser-li aplicable l'article 107.1 del Tractat de Funcionament de la UE, atés que no suposa avantatge econòmic per a estes entitats, ja que es realitzen en condicions normals de mercat i es fan a preus de referència de mercat.  
  
Article 4. Bases  
S'aproven les bases per les quals es regix esta convocatòria, incloses com a annex I d'esta orde; el model de sol·licitud, inclòs com a annex II, i la resta d'annexos.  
  
  
DISPOSICIONS FINALS  
  
Primera. Instruccions  
S'autoritza la titular de la direcció general amb competències en integració d'immigrants perquè en l'àmbit de les seues competències adopte les mesures necessàries per a l'aplicació d'esta orde.  
  
Segona. Legislació supletòria  
En tot allò no regulat en esta orde, caldrà ajustar-se al que es disposa en el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
Tercera. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
De conformitat amb allò que s'ha establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta ordre, que posa fi a la via administrativa, es podrà interposar, potestativament, un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
1. El recurs de reposició haurà d'interposar-se davant de la consellera de Benestar Social en el termini d'un mes a comptar des de la seua publicació.  
2. El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de la seua publicació.  
  
València, 18 de desembre de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX I  
Bases de la convocatòria d'ajudes destinades a la realització de projectes dirigits a la integració social de persones immigrants per a l'exercici 2015  
  
Primera. Objecte  
L'objecte de les ajudes atorgades a l'empara d'esta orde és contribuir al finançament dels gastos corrents derivats de la realització de projectes d'integració social de persones immigrants.  
  
Segona. Naturalesa de les ajudes  
Les ajudes previstes en esta orde tindran la naturalesa jurídica de subvencions públiques i aniran destinades al finançament total o parcial de les accions que es facen a l'empara d'esta orde.  
  
Tercera. Entitats beneficiàries  
1. Podran sol·licitar les ajudes previstes en esta orde les entitats privades sense ànim de lucre que complisquen els requisits següents:  
  
a) Realitzar les activitats objecte d'esta convocatòria a la Comunitat Valenciana.  
b) Estar legalment constituïdes i inscrites en el registre administratiu que, d'acord amb la seua naturalesa jurídica, els corresponga.  
c) Presentar un projecte enquadrat en algun dels programes assenyalats en l'apartat 2 de la base primera d'esta convocatòria.  
d) Estar al corrent de les seues obligacions tributàries i de la Seguretat Social en els termes establits per la Llei General de Subvencions i el seu reglament.  
e) No concórrer-hi cap de les circumstàncies establides en l'article 13.2 i 13.3 de la Llei 38/2003, de 17 de novembre, General de Subvencions.  
f) Estar al corrent del pagament d'obligacions per reintegrament de subvencions, d'acord amb el que preveu l'article 21 del Reglament de la Llei General de Subvencions.  
2. No podran obtindre la condició de beneficiaris d'estes subvencions i, per tant, quedaran excloses de la convocatòria, aquelles entitats per a les quals s'haja previst, en l'annex de transferències corrents del programa 313.50, Integració de la Immigració, de la Llei de Pressupostos de la Generalitat per a l'exercici 2015, una subvenció nominativa per al seu sosteniment o el desenrotllament de programes dirigits a persones immigrants.  
  
Quarta. Obligacions dels beneficiaris  
Són obligacions de les entitats beneficiàries de la subvenció les següents:  
a) Realitzar l'activitat que fonamenta la concessió de la subvenció i executar el projecte objecte de subvenció en l'exercici 2015.  
b) Acreditar davant de l'entitat concedent la realització de l'activitat, així com el compliment dels requisits i les condicions que determinen la concessió o el gaudi de la subvenció.  
c) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la Conselleria de Benestar Social en relació amb l'objecte i la destinació de l'ajuda concedida.  
e) Comunicar a la Conselleria de Benestar Social, a través de la Direcció General d'Integració, Inclusió Social i Cooperació, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en esta convocatòria. Esta comunicació haurà d'efectuar-se tan bon punt es conega i, en tot cas, amb anterioritat a la justificació de l'aplicació donada als fons percebuts.  
f) Justificar davant de la Direcció General d'Integració, Inclusió Social i Cooperació l'ajuda en els termes i terminis previstos en esta orde.  
g) Donar a conéixer de manera inequívoca que es tracta d'una acció subvencionada per la Generalitat, a través de la Conselleria de Benestar Social. A este efecte, hauran d'incorporar en tot el material imprés que es derive de les activitats objecte d'esta orde el logotip de la Conselleria de Benestar Social, que estarà a disposició de les entitats beneficiàries en la pàgina web d'esta conselleria.  
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions, i en la base dotzena d'esta orde.  
i) Estar al corrent del compliment de les seues obligacions tributàries i davant de la Seguretat Social, cosa que s'haurà d'acreditar amb anterioritat a dictar-se la proposta de resolució de concessió d'esta convocatòria, així com en els processos de justificació de l'ajuda concedida, en cas de no haver atorgat l'autorització a què fa referència l'apartat 2n de la base octava d'esta convocatòria.  
j) Acreditar, per mitjà de declaració responsable, que no s'està sotmés a les prohibicions per a obtindre la condició de beneficiari de subvencions assenyalades en l'article 13 de la Llei 38/2003, General de Subvencions; a este efecte, es podrà utilitzar la declaració continguda en el model de sol·licitud de la convocatòria (annex II).  
k) En el cas d'ajudes concedides per al programa A.1:  
- Comunicar mensualment a la Direcció General d'Integració i Cooperació les dades referides al nivell d'ocupació de la totalitat de les places que es presenten en el projecte objecte de subvenció amb independència del finançament que s'atorgue, si és el cas.  
- Indicar el període d'estada en el recurs, que no podrà sobrepassar un màxim de 12 mesos. La mitjana d'estada serà de sis mesos prorrogable fins a un any amb justificació. A partir del sext mes, en casos concrets, podrà prorrogar-s'hi l'estada, i l'autorització per a la dita pròrroga s'haurà de sol·licitar mensualment a la Direcció General d'Integració, Inclusió Social i Cooperació.  
l) Totes les altres obligacions que establix l'article 14 de la Llei 38/2003, de 17 de novembre, General de Subvencions.  
  
Quinta. Programes subvencionables  
1. Podran ser objecte de subvenció els projectes d'integració social de persones immigrants que s'emmarquen en algun dels programes que a continuació s'indiquen:  
A.1. Acollida integral, incloent-hi allotjament i manutenció.  
Programes d'acollida integral, incloent-hi servicis d'allotjament i manutenció, per a l'atenció de les necessitats bàsiques i de suport a la integració de persones immigrants que estan en situació de vulnerabilitat o risc d'exclusió social.  
A.2. Primera acollida i acompanyament, inserció sociolaboral, mediació intercultural i promoció de la interculturalitat.  
Podrà ser finançat en este epígraf un dels programes següents:  
  
- Programes de primera atenció, informació, orientació, assessorament i derivació, si és el cas, a recursos normalitzats.  
- Programes d'inserció sociolaboral. Els dits programes podran consistir en l'exercici d'activitats de capacitació i formació prèvia, orientació laboral, formació professional ocupacional no reglada, suport a l'autoocupació, suport i acompanyament en la busca d'ocupació o la realització de pràctiques laborals en empreses, sempre que el seu objectiu es dirigisca a l'obtenció o el manteniment de l'ocupació de les persones immigrants. Estos programes hauran d'anar dirigits exclusivament a persones immigrants.  
- Programes que promoguen la mediació intercultural en els distints àmbits socials.  
A.3. Intervenció social amb població immigrant a través d'un sistema de treball en xarxa.  
S'inclouran en este programa aquells projectes d'intervenció social amb persones immigrants que adopten un sistema de treball en xarxa en què, com a mínim, tres entitats diverses adopten de forma coordinada i complementària l'atenció social de les necessitats d'este col·lectiu. No obstant això, la concessió de subvenció s'entendrà realitzada, en tot cas, a aquella entitat de la xarxa que haja sigut designada com a coordinadora en el formulari de sol·licitud, i serà esta la responsable de la justificació dels fons que eventualment puguen ser-li concedits.  
  
A.4. Programa de retorn. S'inclourà en este programa el retorn voluntari al seu país d'origen de persones immigrants en situació de vulnerabilitat o en risc d'exclusió social.  
En este programa no es finançaran els gastos de personal.  
2. Els projectes objecte de finançament hauran de ser executats a la Comunitat Valenciana durant l'exercici 2015.  
Sexta. Formalització i presentació de sol·licituds  
1. Les sol·licituds es formalitzaran segons el model que s'adjunta com a annex II a esta orde i aniran dirigides a la Direcció General d'Integració, Inclusió Social i Cooperació de la Conselleria de Benestar Social. Estos models de sol·licitud estan a disposició dels interessats en el portal de la Generalitat (?www.gva.es?) accedint als apartats «Guia Prop - Tràmits i servicis».  
2. Les sol·licituds, junt amb els annexos i la documentació, hauran d'estar degudament formalitzades i subscrites per qui exercisca la representació legal de l'entitat, i podran presentar-se en el Registre General de la Conselleria de Benestar Social, situat al carrer Castán Tobeñas, 77, torre 4, València (CP 46109), sense perjuí que es puguen presentar a través de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En cas d'enviament per correu certificat, la presentació de la documentació en l'oficina de correus corresponent ha d'efectuar-se en sobre obert a fi que l'exemplar destinat a la Conselleria de Benestar Social siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals (BOE 313, 31.12.1999).  
3. La sol·licitud també podrà presentar-se per via telemàtica en el portal de la Generalitat (?www.gva.es?) accedint als apartats «Administració en línia - Guia Prop» o a través de la pàgina de la Conselleria de Benestar Social (?www.csc.gva.es?).  
4. Cada entitat haurà de presentar una única sol·licitud, d'acord amb el model que s'adjunta com a annex II a esta orde. Podrà presentar un màxim de dos projectes, cada un adscrivible a un projecte diferent dels programes A.1, A.2, A.3 i A.4 que s'indiquen en la base quinta, i no es podran presentar dos projectes dins del mateix programa.  
5. Per a cada projecte, s'omplirà la fitxa tècnica corresponent, segons el model que s'adjunta com a annex III a esta orde. Este annex es presentarà en format paper i en suport informàtic (CD o memòria USB) en format PDF.  
6. Es procedirà a la inadmissió, pel motiu formal de què es tracte, d'aquelles sol·licituds que no complisquen el requisit establit en el punt 2 d'esta base.  
  
Sèptima. Termini de presentació  
El termini per a la presentació de les sol·licituds serà d'un mes des de la publicació d'esta convocatòria en el Diari Oficial de la Comunitat Valenciana. L'incompliment del dit termini determinarà automàticament l'exclusió de la convocatòria.  
  
Octava. Documentació  
1. Qualsevol sol·licitud haurà d'anar acompanyada de la documentació següent:  
a) Una fitxa tècnica, segons el model que s'adjunta com a annex III, per a cada projecte presentat, que n'arreplegarà de forma detallada la programació.  
Aquelles dades o aspectes que no hagen sigut aportats en la fitxa tècnica corresponent del projecte no podran ser tinguts en compte a l'efecte de la seua valoració.  
b) Fotocòpia compulsada de la targeta de persones jurídiques i entitats en general, en què conste el CIF de l'entitat sol·licitant.  
c) Fotocòpia compulsada de la documentació acreditativa de la capacitat del signatari de la sol·licitud per a representar l'entitat (escriptura d'apoderament o certificat de l'acord de l'òrgan de govern de l'entitat que faculte el representant legal per a subscriure la sol·licitud).  
d) Fotocòpia compulsada dels estatuts vigents de l'entitat.  
e) Fotocòpia compulsada del document acreditatiu de la inscripció de l'entitat en el registre administratiu que per la seua naturalesa jurídica li corresponga.  
f) Model de domiciliació bancària, segons el model que figura en el portal de la Generalitat (?www.gva.es?) accedint a l'apartat «Guia Prop» en el cas que s'inicie la seua relació amb l'Administració de la Generalitat o quan es tracte d'un nou compte bancari.  
g) En el cas de presentar-se pel programa A.1, es presentarà la documentació que permet a l'entitat sol·licitant d'esta subvenció oferir el recurs d'allotjament (contracte de lloguer, acord de cessió d'instal·lacions, escriptura de propietat del recurs, etc.).  
h) En el cas de presentar-se pel programa A.3, es presentarà un certificat del representant legal de cada entitat coparticipant en el projecte, segons el model que s'adjunta com a annex IV a esta convocatòria, on comprometa la seua participació en el projecte i accepte la coordinació i gestió d'este per part de l'entitat sol·licitant.  
i) Fotocòpia compulsada del DNI o, si és el cas, NIE o passaport del representant legal de l'entitat.  
Estaran exemptes de la presentació dels documents arreplegats en les lletres b, c, d, e, f i i anteriors aquelles entitats que ja els hagen aportat amb motiu de la presentació d'alguna sol·licitud d'ajudes a la Direcció General d'Integració, Inclusió Social i Cooperació, i no s'hagen produït canvis en esta documentació. En este cas, hauran d'indicar en la sol·licitud la convocatòria on es va presentar la documentació i el número d'expedient (annex II, apartat I).  
2. La sol·licitud d'esta convocatòria permet l'autorització de l'entitat sol·licitant perquè la Conselleria de Benestar Social:  
a) Obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i, en este cas, el sol·licitant no haurà d'aportar els certificats corresponents. La Direcció General d'Integració, Inclusió Social i Cooperació es reserva el dret de requerir el sol·licitant, si la informació obtinguda presenta alguna incidència. (annex II, apartat C).  
La no-autorització en l'imprés de sol·licitud d'esta convocatòria o la denegació per part del sol·licitant de la dita autorització de manera expressa i escrita suposarà que l'interessat ha d'aportar, junt amb la sol·licitud, els certificats corresponents emesos per l'Agència Estatal d'Administració Tributària, la Conselleria d'Hisenda i Administracions Públiques i la Tresoreria de la Seguretat Social, indicatius d'estar al corrent del compliment de les obligacions tributàries i amb la Seguretat Social.  
b) Comprove les dades d'identitat del sol·licitant per mitjà del sistema de verificació de dades d'identitat, segons establix el Reial Decret 522/2006, de 28 d'abril. En cas de no prestar-hi l'autorització, s'hauran d'aportar, junt amb la sol·licitud, els documents d'identitat exigits en esta convocatòria.  
3. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que falten documents o dades essencials per a la resolució de l'expedient, la Direcció General d'Integració, Inclusió Social i Cooperació requerirà, per correu certificat i amb justificant de recepció, l'entitat sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fa, es considerarà que ha desistit de la seua sol·licitud. La declaració del desistiment esmentat es farà en la resolució de la convocatòria a què fa referència la base octava d'esta orde.  
  
  
Novena. Ordenació i instrucció del procediment  
1. L'òrgan encarregat de l'ordenació i la instrucció del procediment serà la Direcció General d'Integració, Inclusió Social i Cooperació que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.  
2. La concessió de la subvenció es farà per mitjà del procediment de concessió en règim de concurrència competitiva arreplegat en l'article 22 de la Llei 38/2003, General de Subvencions.  
  
Deu. Valoració de les sol·licituds  
1. L'examen i la valoració dels expedients presentats, així com la proposta de concessió i denegació de les ajudes consegüent, correspondran a una comissió composta per:  
a) President: el/la director/a general d'Integració, Inclusió Social i Cooperació o persona que el/la substituïsca.  
b) Vocals:  
- El/La subdirector/a d'Integració i Cooperació o persona que el/la substituïsca.  
- El/La cap del Servici de Cooperació o persona que el/la substituïsca.  
- El/La cap del Servici d'Integració de la Direcció General d'Integració i Cooperació.  
- Un/a tècnic/a designat/ada per la Direcció General d'Integració, Inclusió Social i Cooperació, que exercirà les funcions de secretari/ària.  
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.  
  
3. Qualsevol sol·licitud s'haurà d'ajustar a:  
a) Una fase de preavaluació, prèvia, que supervisarà si es complixen els requisits formals previstos en les bases tercera i sexta, així com que s'adjunta la documentació establida en la base octava d'esta convocatòria. Les sol·licituds que no complisquen estos requisits es consideraran desistides o bé quedaran excloses o no admeses.  
La dita preavaluació la farà l'òrgan instructor compost per personal adscrit al Servici d'Integració i Voluntariat Social.  
b) Una valoració tècnica dels projectes, efectuada per la comissió avaluadora respecte de les sol·licituds que hagen superat la valoració formal, tenint en compte els criteris següents, que quedaran degudament justificats en els expedients, i s'haurà d'acreditar que no atempten contra el principi d'igualtat i lliure concurrència en l'accés de les ajudes:  
1) Anys d'experiència de l'entitat en la realització dels programes relacionats amb la integració social de persones immigrants: fins a 4 punts.  
2) Programes subvencionats en exercicis anteriors (en l'orde d'integració) dels quals siga convenient la continuïtat per raons socials i d'eficàcia: fins a 4 punts.  
En este criteri, es valorarà la conveniència de continuació de projectes que tenen una dimensió major que l'anual.  
3) Implantació i estructura de l'entitat a la Comunitat Valenciana i l'adequació de les actuacions d'esta a l'objectiu de la incorporació plena de la persona immigrant en la societat civil valenciana: fins a 6 punts.  
  
4) Especialització de l'entitat sol·licitant en l'atenció al col·lectiu d'immigrants o bé constitució com a associació del mateix col·lectiu mencionat: fins a 12 punts.  
Caldrà ajustar-se a les especificacions que consignen els estatuts de l'entitat sol·licitant.  
5) Capacitat de gestió i estructura de l'entitat acreditada davant de la Direcció General d'Integració, Inclusió Social i Cooperació, a través de l'adequada realització dels projectes i del correcte compliment de les obligacions subjectes a subvencions dels programa en anys anteriors: fins a 4 punts.  
6) Àmbit territorial d'execució i desenrotllament del projecte: fins a 5 punts.  
En este criteri, es tindrà en compte si el projecte és indeterminat, local, comarcal, provincial o autonòmic.  
7) Previsió del nombre de persones beneficiàries directes del projecte: fins a 6 punts.  
8) Període d'execució del projecte: fins a 5 punts.  
9) Perfil professional dels recursos humans afectes a l'execució del projecte i vinculació juridicolaboral amb l'entitat: fins a 6 punts.  
  
10) Mecanismes de seguiment i avaluació del projecte: fins a 12 punts.  
Este criteri tindrà en compte si el projecte té mecanismes de qualitat, si la qualitat és baixa, deficient, adequada en el seu conjunt o elevada, en tots els apartats del projecte presentat.  
11) Contingut tècnic del projecte: en este apartat es tindrà en compte la qualitat, la viabilitat tècnica, l'eficiència, l'impacte, la coherència i la pertinència de la realització del projecte: fins a 18 punts. La valoració d'este apartat es dividirà en tres trams de zero a sis punts si el contingut és deficient o sense mecanismes de qualitat; de set a dotze punts, si el contingut és adequat en el seu conjunt, i de tretze a díhuit punts, si el contingut tècnic és elevat en tots els seus apartats.  
  
12) Enfocament econòmic: es tindrà en compte la viabilitat econòmica, el cofinançament del projecte, tant propi com d'altres entitats, el percentatge de personal, l'eficiència (distribució dels gastos pressupostats): fins a 18 punts.  
Es dividirà la valoració d'este apartat en tres trams: de zero a sis punts, de set a dotze punts, i de tretze a díhuit punts, que fluctuaran de menor a major finançament propi i alié, de major o menor percentatge de personal, i de menor a major eficiència en els gastos pressupostats.  
  
En el cas dels projectes presentats en el programa A.1, no serà objecte de valoració l'apartat 7 assenyalat en el paràgraf anterior i es valoraran addicionalment els criteris següents:  
1) Servicis diferents de l'allotjament que oferix el projecte a la població immigrant atesa: fins a 5 punts.  
2) Perfil dels usuaris del recurs d'allotjament, pel que fa a la seua condició d'alta vulnerabilitat o risc d'exclusió social: fins a 10 punts.  
  
3) Nombre de places d'allotjament posades a disposició per a persones immigrants, nombre de persones acollides i nombre de persones ateses: fins a 6 punts.  
4) Mitjana anual d'ocupació de les places en l'exercici anterior, si és el cas: fins a 5 punts.  
4. S'establix una puntuació mínima per a la concessió de subvencions als projectes presentats en cada un dels programes previstos en la base quinta d'este annex i una distribució dels crèdits entre els quatre programes inclosos en esta, d'acord amb les disponibilitats pressupostàries que finalment es fixen per a esta convocatòria:  
a) Puntuació mínima per a la concessió de subvencions en cada un dels programes:  
- 60 punts per als projectes presentats en el programa A.1.  
- 50 punts per als projectes presentats en els programes A.2, A.3 i A.4.  
b) La distribució dels crèdits de l'import global màxim que finalment s'aprove en la Llei de Pressupostos de 2015, en la línia de subvenció T7672000, entre els quatre programes, és la següent:  
- Un 65 % del crèdit per als programes inclosos en A.1.  
- Un 10 % del crèdit per als programes inclosos en A.2.  
- Un 15 % del crèdit per als programes inclosos en A.3.  
- Un 10 % del crèdit per als programes inclosos en A.4.  
En el cas que després de l'assignació dels imports feta per la comissió avaluadora, una vegada realitzada la valoració tècnica i formal prèvia, d'acord amb el que establix esta base, hi haguera crèdit sobrant en algun dels programes descrits, s'incrementarà la quantia prevista per a la resta de programes, d'acord amb les necessitats que es detecten a través de les sol·licituds presentades.  
5. S'establixen els imports màxims de subvenció següents per a cada projecte presentat en cada un dels programes previstos:  
- A.1: 100.000 euros.  
- A.2: 30.000 euros.  
- A.3: 30.000 euros.  
- A.4: 50.000 euros.  
6. Els projectes valorats segons els criteris anteriors hauran d'arribar a la puntuació mínima establida en l'apartat 4.a d'esta mateixa base. En cas contrari, es denegarà la subvenció sol·licitada.  
  
La puntuació màxima a obtindre pels sol·licitants concurrents en els programes A.2, A.3 i A.4 serà de 100 punts i en el programa A1, 120 punts.  
7. Les dotacions pressupostàries de la convocatòria per a cada programa es distribuiran entre les entitats sol·licitants que hagen superat les valoracions formal i tècnica, de manera separada per a cada un.  
  
8. En cap cas, la subvenció concedida podrà ser superior a l'import sol·licitat per l'entitat.  
  
Onze. Resolució de la convocatòria  
1. Una vegada feta la proposta de la comissió avaluadora sobre l'adjudicació de quantitats i la denegació de la subvenció de les entitats socials que no complisquen els requisits previstos en l'orde de convocatòria, es resoldrà.  
En tot cas, la resolució de la subvenció ha de ser motivada de conformitat amb allò que s'ha disposat en estes bases reguladores. També es farà constar, si és el cas, la denegació de les sol·licituds igualment motivades fent constar els supòsits d'exclusió o inadmissió i desistiment amb constància de la causa que els va motivar.  
2. D'acord amb el que disposa la Resolució de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria (DOCV 5967, 04.03.2009), la resolució de les sol·licituds d'ajudes a l'empara del que preveu esta orde està delegada en la persona titular de la Direcció General d'Integració, Inclusió Social i Cooperació.  
  
3. El termini màxim per a tramitar, resoldre i notificar les sol·licituds sobre les ajudes arreplegades en esta orde serà de sis mesos, a comptar des de la data de finalització del termini de presentació de sol·licituds d'esta convocatòria. Transcorregut el termini esmentat sense que s'haja notificat una resolució expressa, les sol·licituds es consideraran desestimades, de conformitat amb allò que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. En els casos de nul·litat, anul·labilitat i rectificació dels actes administratius que van servir de base a la concessió d'estes ajudes, caldrà ajustar-se al que disposa el capítol I del títol VII de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Dotze. Règim de pagament de la subvenció  
1. Llevat que la legislació de la Generalitat permeta un règim de lliurament de transferències corrents distint, el pagament de les ajudes i subvencions previstes en esta orde s'haurà d'ajustar al que disposa l'article 47 bis del text refós de la Llei d'Hisenda Pública de la Generalitat Valenciana, i s'establirà el règim següent:  
a) S'avançarà un 40 % de l'import de la subvenció, després de la seua concessió.  
b) La resta es lliurarà després de la justificació pel beneficiari del compliment de la totalitat de l'objecte de la subvenció atorgada.  
La resolució de concessió de les ajudes fixarà, finalment, en el cas que la legislació de la Generalitat establisca un règim de lliurament de transferències corrents diferent del previst en el paràgraf anterior, el règim de pagament de les ajudes a què haja d'ajustar-se esta convocatòria.  
2. L'entitat beneficiària estarà exempta de la constitució de garanties per pagaments anticipats, en virtut del que disposa el paràgraf segon de l'apartat 3.A, apartat b, de l'article 47 bis del text refós de la Llei d'Hisenda Pública de la Generalitat Valenciana, atés que l'import de la subvenció dels programes objecte de finançament no supera els imports que en la dita normativa exigirien la constitució esmentada.  
  
  
Tretze. Justificació de la subvenció  
1. La justificació de la subvenció concedida per part de les entitats beneficiàries es farà per mitjà de la presentació, davant de la Direcció General d'Integració, Inclusió Social i Cooperació, de la documentació de caràcter econòmic justificativa de l'import concedit i d'una memòria tècnica relativa a l'actuació subvencionada. Tal com establix l'article 31.2 de la Llei 38/2003, de 17 de novembre, General de Subvencions, es considerarà gasto realitzat el que ha sigut efectivament pagat amb anterioritat a la finalització del període de justificació determinat en esta orde.  
2. La documentació de caràcter econòmic que cal presentar haurà de justificar els gastos corrents ocasionats en l'aplicació del programa subvencionat i contindrà:  
a) Una relació detallada dels gastos ocasionats pel projecte objecte de subvenció, amb identificació del creditor i del concepte de gasto, l'import, la data d'emissió, la relació amb el projecte subvencionat i el percentatge de finançament que s'imputa a la Generalitat, segons el model que figura en l'enllaç «Servici d'Integració» de la pàgina web de la Conselleria.  
b) Les factures o documents de valor probatori equivalent acreditatius dels gastos incorporats en la relació anterior, per mitjà de la presentació d'originals o còpies compulsades. Estes hauran de posseir els requisits arreplegats en el Reial Decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
Prèviament a la fotocòpia, els originals hauran de marcar-se amb un segell o diligència el model del qual figura en l'enllaç «Servici d'Integració» de la pàgina web de la Conselleria, amb la indicació del número d'expedient per a la justificació del qual han sigut presentats i el percentatge de finançament que s'imputa a la Generalitat.  
3. La memòria tècnica o descriptiva de l'execució dels programes subvencionats haurà de permetre conéixer el nombre de beneficiaris del programa, les actuacions realitzades, el grau de compliment dels objectius proposats, els materials i la metodologia utilitzada i la resta de dades que es considere de rellevància. La dita memòria es farà d'acord amb el model que figura en l'enllaç «Servici d'Integració» de la pàgina web de la Conselleria, i s'haurà de remetre també en suport informàtic.  
  
4. El termini màxim per a la justificació del lliurament de la bestreta de la subvenció finalitzarà el 29 d'octubre de 2015, i el de la resta, junt amb la presentació de la memòria tècnica, el 14 de gener de 2016.  
En el cas que la justificació fóra insuficient, s'exigirà el reintegrament dels imports indegudament percebuts. En el cas que no es presente la justificació en els terminis indicats, l'entitat beneficiària perdrà el dret a la subvenció i procedirà el reintegrament de la totalitat de la quantitat percebuda; tot això d'acord amb el que establix la base catorzena d'esta orde  
5. Els gastos que cal justificar hauran de correspondre's amb els continguts dels projectes objecte de subvenció, i no seran admissibles gastos d'actuacions que no estiguen específicament previstos en la descripció d'estos. D'acord amb el que preveu l'article 31.2 de la Llei 38/2003, de 17 de novembre, General de Subvencions, es considerarà gasto realitzat, amb caràcter general, el que ha sigut efectivament pagat amb anterioritat a la finalització del període de justificació.  
6. Es podrà imputar fins a un màxim del 50 % de la subvenció concedida en gastos de personal, efectivament satisfet, per a cada un dels programes subvencionats, exceptuant-ne els programes subvencionats en el marc del programa A.4, i en este cas no podran imputar-se gastos de personal.  
7. En aquells gastos subjectes a la normativa reguladora de l'Impost sobre la Renda de les Persones Físiques, s'haurà d'aportar la documentació justificativa de la retenció i l'ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles urbans.  
  
Així mateix, en la justificació de les retribucions de personal laboral contractat, junt amb els fulls de salaris corresponents, s'hauran d'adjuntar els documents preceptius de cotització a la Seguretat Social, així com l'ingrés de les cotitzacions en la Tresoreria General de la Seguretat Social.  
  
Catorze. Minoracions i reintegrament de l'ajuda concedida  
1. Seran causes de reintegrament les establides en l'article 37 de la Llei 38/2003, de 17 de novembre, General de Subvencions,  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.  
En este supòsit, serà procedent el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.  
3. El procediment de reintegrament de les quantitats indegudament percebudes l'iniciarà la Direcció General d'Integració i Cooperació, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que en justifica el reintegrament. Este procediment haurà de garantir l'audiència preceptiva a l'interessat, abans de l'elaboració de la resolució definitiva. Esta serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.  
4. El termini per a resoldre i notificar els reintegraments serà de sis mesos.